# Proiect

# **GUVERNUL REPUBLICII MOLDOVA**

**H O T Ă R Î R E**  nr.\_\_\_\_\_\_\_

din \_\_\_\_\_\_\_\_\_\_\_\_\_\_\_\_

Chişinău

**de modificare și completare a Hotărîrii de Guvern nr. 1382 din  08 decembrie 2006 pentru aprobarea Regulamentului cu privire la reglementarea activităţilor de cultivare a plantelor care conţin substanţe stupefiante sau psihotrope**

**Guvernul HOTĂRĂŞTE:**

1. Hotărîrea Guvernului nr. 1382 din  08decembrie 2006 pentru aprobarea Regulamentului cu privire la reglementarea activităţilor de cultivare a plantelor care conţin substanţe stupefiante sau psihotrope (Monitorul Oficial al Republicii Moldova, 2006, nr. 189-192, art. 1476) cu modificările ulterioare, se modifică și se completează după cum urmează:

1. Punctul 1, va avea următorul cuprins ”cînepă – orice plantă din specia Cannabis, cu excepția celei din specia Canabis sativa, subspecia sativa;
2. Punctul 8 se completează cu pct. 81, cu următorul cuprins:

”81 . Pentru obținerea autorizației pentru exercitarea activității de cultivare a cînepei, în scopuri exclusiv industriale, pentru producerea de fibre, semințe, ulei și biomasă, cu un conţinut de tetrahidrocanabinol mai mic sau egal cu 0,3 %, din specia Canabis sativa, subspecia sativa, soiurile căreia se regăsesc înregistrate în Catalogul comun al soiurilor de plante agricole al Uniunii Europene sau ale țărilor membre, solicitantul va prezenta următoarele acte:

1) cererea pentru eliberarea autorizaţiei, în care se indică:

a) denumirea şi adresa persoanelor fizice, înregistrate în calitate de întreprinzător individual, sau a persoanelor juridice;

b) copiile documentelor de înregistrare a întreprinderii;

c) locul amplasării şi suprafaţa terenului pe care se intenţionează cultivarea plantelor ce conţin substanţe stupefiante şi psihotrope;

2) titlul de proprietate, contract de cumpărare-vânzare, arendă, procese-verbale/adeverinţe de punere în posesie sau alte acte doveditoare ale utilizării legale a suprafeţei de teren agricol;

3) contractele de valorificare a producţiei, în situaţia utilizării în industrie şi/sau în alimentaţie a plantelor ce conţin substanţe stupefiante şi psihotrope;

4) după caz, autorizaţia pentru producerea de seminţe, eliberată conform reglementărilor legale în vigoare, în situaţia cultivării plantelor ce conţin substanţe stupefiante şi psihotrope, pentru producerea de sămânţă;

5) după caz, documente care atestă că desfăşoară o activitate ştiinţifică în domeniul cercetării şi inovațiilor, în situaţia cultivării plantelor ce conţin substanţe stupefiante şi psihotrope, în vederea utilizării în domeniul ştiinţific, medical sau tehnic.”.

3. la punctul 10, după cuvintele ”conform punctului 8” se introduce textul ”, sau 81”;

4. la punctul 14, după cuvintele ”substanțe stupefiante și psihotrope” se introduce textul ”, cu excepția celei din specia Canabis sativa, subspecia sativa,”;

5. la punctul 16, după cuvintul ”cînepei” se introduce textul ”, cu excepția celei din specia Canabis sativa, subspecia sativa,”;

6. la punctul 17, după sintagma ”materiei prime” se introduce textul ”, cu excepția celei din specia Canabis sativa, subspecia sativa,”;

7. la punctul 18, după sintagma ”materiei prime,” se introduce textul ”, cu excepția celei din specia Canabis sativa, subspecia sativa,”.

#### Prim-ministru Pavel FILIP

## Contrasemnează:

Ministrul afacerilor interne Alexandru JIZDAN

Ministru al sănătății, muncii și protecției sociale Svetlana CEBOTARI

Ministrul agriculturii, dezvoltării

regionale şi mediului Liviu VOLCONOVICI